EVROPSKA KOMISIJA Bruselj, 3.7.2019 COM(2019) 307 final 2019/0145(NLE) Predlog SKLEP SVETA o stališču, ki se v imenu Evropske unije zavzame v Evropskem odboru za pripravo standardov za plovbo po celinskih plovnih poteh in v Centralni komisiji za plovbo po Renu, glede sprejetja vzorcev na področju poklicnih kvalifikacij za plovbo po celinskih plovnih poteh



OBRAZLOŽITVENI MEMORANDUM 1.Predmet urejanja predloga Ta predlog se nanaša na sklep o stališču, ki se v imenu Unije zavzame na naslednjem zasedanju Evropskega odbora za pripravo standardov za plovbo po celinskih plovnih poteh (CESNI) dne 15. oktobra 2019 in na prihodnjem plenarnem zasedanju Centralne komisije za plovbo po Renu (CCNR) v povezavi s sprejetjem standardov za oblikovanje vzorcev na področju poklicnih kvalifikacij za plovbo po celinskih plovnih poteh. 2.Ozadje predloga 2.1.Revidirana Konvencija za plovbo po Renu Revidirana Konvencija za plovbo po Renu z dne 17. oktobra 1868 opredeljuje pravni okvir, ki ureja uporabo Rena kot celinske poti za plovbo in določa naloge Centralne komisije za plovbo po Renu (CCNR). Različica konvencije, ki se trenutno uporablja, je konvencija z dne 20. novembra 1963 , ki je začela veljati 14. aprila 1967. Danes so štiri države članice EU (Belgija, Francija, Nemčija in Nizozemska) ter Švica pogodbenice revidirane Konvencije za plovbo po Renu. Unija ni pogodbenica te konvencije. 2.2.CCNR in CESNI CCNR je mednarodna organizacija, ki izvaja pobude, namenjene zagotavljanju svobodne plovbe po Renu in spodbujanju plovbe po Renu. Dvakrat letno potekajo plenarna zasedanja, ki se jih udeležujejo predstavniki držav članic CCNR. Organ odločanja CCNR je plenarno zasedanje, na katerem se sprejemajo njegove resolucije. Vsaka država članica ima en glas, odločitve pa se sprejemajo soglasno. Resolucije so pravno zavezujoče. EU ni članica CCNR. Leta 2015 je CCNR sprejela resolucijo o ustanovitvi Evropskega odbora za pripravo standardov za plovbo po celinskih plovnih poteh (Comité Européen pour l’Élaboration de Standards dans le Domaine de Navigation Intérieure – CESNI). Njeno delo vključuje: (i) sprejetje tehničnih standardov na različnih področjih, zlasti v zvezi s plovili, informacijsko tehnologijo in posadko, (ii) enotno razlago teh standardov in ustreznih postopkov ter (iii) razprave o varnosti plovbe, varstvu okolja in drugih vprašanjih v zvezi s plovbo. CESNI sestavljajo strokovnjaki, ki zastopajo države članice CCNR in EU. Vsaka država članica, zastopana v CESNI, ima en glas. EU ni članica CESNI, lahko pa skupaj z mednarodnimi organizacijami, dejavnimi na področjih, ki jih obravnava CESNI, sodeluje pri njenem delu brez glasovalnih pravic. 2.3.Predvideni standardi, ki jih bosta sprejela CESNI in CCNR Na naslednjem zasedanju, ki bo potekalo 15. oktobra 2019, bo CESNI sprejel standarde za vzorce, ki se bodo uporabljali na področju poklicnih kvalifikacij za plovbo po celinskih plovnih poteh („predvideni akt“). To vključuje naslednje vzorce: ·vzorce potrdil o usposobljenosti za voditelja čolna, strokovnjaka za utekočinjeni zemeljski plin in strokovnjaka za potniško plovbo (standardi cesni(19)_17); ·vzorec pomorske knjižice (cesni(19)_15); ·vzorec ladijskega dnevnika (cesni(19)_14); ·vzorec dokumenta, v katerem so združeni potrdila o usposobljenosti in pomorska knjižica (cesni (19)_16); ·vzorec potrdila o opravljenem praktičnem izpitu (cesni(19)_13).

CESNI je na zasedanju 11. aprila 2019 sprejel soglasno odločitev, da se sprejetje teh standardov uvrsti na njegovo naslednje zasedanje, ki bo potekalo 15. oktobra 2019. Do takrat se pričakujejo le manjše spremembe osnutkov standardov, vključno z morebitnim prečiščenjem dokumentov in njihovih sklicev. Od 17. januarja 2022 naprej se bo tudi Pravilnik o osebju, ki pluje po Renu, skliceval na standarde CESNI. To je rok za prenos Direktive (EU) 2017/2397: regulativna ureditev CCNR za poklicne kvalifikacije, ki jih zajema ta direktiva, mora biti od tega datuma popolnoma usklajena s standardi CESNI, da se zagotovi priznavanje potrdil, ki veljajo za Ren, na vseh celinskih plovnih poteh EU. 3.Stališče, ki se zavzame v imenu Unije V Direktivi (EU) 2017/2397 so določeni pogoji in postopki za potrjevanje kvalifikacij oseb, vključenih v upravljanje plovnih objektov, ki plujejo po celinskih plovnih poteh Unije, ter za priznavanje takih kvalifikacij v državah članicah. Za zagotovitev enotnih pogojev izvajanja teh določb se v skladu s členi 11(3), 18(3) in 22(4) Direktive (EU) 2017/2397 na Komisijo prenesejo izvedbena pooblastila v zvezi s sprejetjem vzorcev za izdajo potrdil Unije o usposobljenosti, potrdil o opravljenem praktičnem izpitu, pomorskih knjižic in ladijskih dnevnikov. Standardi CESNI za oblikovanje vzorcev na področju poklicnih kvalifikacij za plovbo po celinskih plovnih poteh bodo vključeni v pravo EU v skladu z Direktivo (EU) 2017/2397. Predvideni akt lahko torej vpliva na skupna pravila prava Unije ali spremeni njihovo področje uporabe, zato ima Unija izključno zunanjo pristojnost na podlagi zadnjega dela stavka člena 3(2) PDEU. Določitev stališča Unije je torej potrebna zato, da se zagotovi ustrezno upoštevanje interesov EU pri sprejemanju standardov o oblikovanju vzorcev na področju poklicnih kvalifikacij za plovbo po celinskih plovnih poteh. V okviru delovnega programa CESNI za obdobje 2016–2018 so strokovnjaki CESNI (v delovni skupini CESNI za poklicne kvalifikacije – CESNI/QP) pripravili osnutek standardov za poklicne kvalifikacije. Strokovnjaki CESNI so za pripravo vzorcev organizirali naslednje tehnične sestanke: ·strokovna zasedanja CESNI 1. februarja 2018, 23. in 24. maja 2018, 4. septembra 2018, 6. novembra 2018 in 19. februarja 2019; ·sejo odbora CESNI 11. aprila 2019. Strokovna skupina Komisije za socialna vprašanja na področju plovbe po celinskih plovnih poteh je bila obveščena o napredku dela CESNI na zasedanjih 7. septembra 2017, 21. septembra 2018 in 8. februarja 2019. 4.Pravna podlaga 4.1.Postopkovna pravna podlaga 4.1.1.Načela V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“. Člen 218(9) PDEU se uporablja ne glede na to, ali je Unija članica tega organa ali pogodbenica sporazuma. Pojem „akti s pravnim učinkom“ se uporablja tudi za akte, ki imajo pravni učinek po pravilih mednarodnega prava, ki urejajo zadevni organ. Uporablja se tudi za instrumente, ki nimajo zavezujočega učinka po mednarodnem pravu, vendar lahko „odločilno vpliva[jo] na vsebino ureditve, ki jo [sprejme] zakonodajalec Unije“. 4.1.2.Uporaba v obravnavanem primeru CCNR je organ, ustanovljen s sporazumom, in sicer z revidirano Konvencijo o plovbi po Renu. CESNI je organ, ki ga je ustanovila CCNR. Akti, k sprejetju katerih se pozivata CESNI in CCNR, so akti s pravnim učinkom. Predvideni akti lahko odločilno vplivajo na vsebino predpisov Unije, in sicer na Direktivo (EU) 2017/2397 Evropskega parlamenta in Sveta z dne 12. decembra 2017 o priznavanju poklicnih kvalifikacij na področju plovbe po celinskih plovnih poteh ter razveljavitvi direktiv Sveta 91/672/EGS in 96/50/ES. Razlog za to je, da mora Komisija do 17. januarja 2020 sprejeti izvedbene akte iz naslednjih členov:

·člena 11(3) o vzorcih potrdil Unije o usposobljenosti in enotnih dokumentov, v katerih so združeni potrdila Unije o usposobljenosti in pomorske knjižice; ·člena 18(3) o vzorcih potrdil o opravljenem praktičnem izpitu; ·člena 22(4) o vzorcih pomorskih knjižic in ladijskih dnevnikov. V uvodni izjavi (40) Direktive (EU) 2017/2397 je pojasnjeno, da bodo standardi CESNI olajšali harmonizacijo zakonodaje na področju poklicnih kvalifikacij za plovbo po celinskih plovnih poteh. V členu 34 Direktive je navedeno, da se morajo ti izvedbeni akti sklicevati na standarde, ki jih je določil CESNI, če: (a) so ti standardi na voljo in ažurni; (b) so ti standardi v skladu z vsemi veljavnimi zahtevami, določenimi v prilogah k Direktivi; (c) spremembe v postopku odločanja v CESNI ne ogrožajo interesov Unije. Komisija mora v te izvedbene akte vključiti celotno besedilo standardov. Predvideni akti ne dopolnjujejo ali spreminjajo institucionalnega okvira sporazuma. Postopkovna pravna podlaga za predlagani sklep je zato člen 218(9) PDEU. 4.2.Materialna pravna podlaga 4.2.1.Načela Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zavzame stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element. 4.2.2.Uporaba v obravnavanem primeru Glavni cilj in vsebina predvidenih aktov se nanašata na skupno prometno politiko. Materialna pravna podlaga za predlagani sklep je torej člen 91(1). 4.3.Sklep Pravna podlaga predlaganega sklepa bi moral biti člen 91(1) PDEU v povezavi s členom 218(9) PDEU. 2019/0145 (NLE) Predlog

SKLEP SVETA o stališču, ki se v imenu Evropske unije zavzame v Evropskem odboru za pripravo standardov za plovbo po celinskih plovnih poteh in v Centralni komisiji za plovbo po Renu, glede sprejetja vzorcev na področju poklicnih kvalifikacij za plovbo po celinskih plovnih poteh SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 91(1) v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1)Revidirana Konvencija o plovbi po Renu (v nadaljnjem besedilu: sporazum) je začela veljati 14. aprila 1967. (2)V skladu s členom 46 sporazuma lahko Centralna komisija za plovbo po Renu (v nadaljnjem besedilu: CCNR) sprejme resolucije, ki so zavezujoče za člane. (3)Evropski odbor za pripravo standardov za plovbo po celinskih plovnih poteh (CESNI) je bil ustanovljen 3. junija 2015 v okviru CCNR zaradi razvoja tehničnih standardov za celinsko plovbo na različnih področjih, zlasti v zvezi s plovili, informacijsko tehnologijo in posadko. (4)Na naslednjem zasedanju, ki bo predvidoma 15. oktobra 2019, bo CESNI sprejel standarde za vzorce na področju poklicnih kvalifikacij za plovbo po celinskih plovnih poteh. CCNR naj bi sprejel tudi resolucijo, ki bo te vzorce vključila v Pravilnik o osebju, ki pluje po Renu. (5)Ustrezno je določiti stališče, ki se v imenu Unije zavzame v CESNI in CCNR, saj bodo standardi za vzorce na področju poklicnih kvalifikacij odločilno vplivali na vsebino prava Unije, in sicer na Direktivo (EU) 2017/2397 Evropskega parlamenta in Sveta. (6)Da se olajša mobilnost in zagotovi varnost, je pomembno, da so vzorci, ki jih člani posadke uporabljajo za zagotavljanje priznavanja svojih kvalifikacij v različnih pravnih ureditvah v Evropi, čim bolj harmonizirani. Zlasti bi bilo treba državam članicam EU, ki so tudi članice CCNR, dovoliti, da podprejo odločitve, ki harmonizirajo pravila CCNR s tistimi, ki se uporabljajo v Uniji. (7)Vzorci, ki jih bo CESNI pripravil za potrdila o usposobljenosti, pomorske knjižice, ladijske dnevnike in enotne dokumente, v katerih so združeni potrdila o usposobljenosti in pomorska knjižica, ter za potrdila o opravljenem praktičnem izpitu, harmonizirajo evropske standarde. (8)Stališče Unije skupaj izrazijo države članice Unije, ki so članice CESNI in CCNR – SPREJEL NASLEDNJI SKLEP: Člen 1 1.Stališče, ki se na naslednjem zasedanju, ki bo potekalo 15. oktobra 2019, zavzame v Evropskem odboru za pripravo standardov za plovbo po celinskih plovnih poteh (CESNI) glede evropskih standardov za poklicne kvalifikacije na področju plovbe po celinskih plovnih poteh, kot so določeni v Prilogi I k temu sklepu, je, da se ti standardi sprejmejo. 2.Stališče, ki se v imenu Unije zavzame na plenarnem zasedanju Centralne komisije za plovbo po Renu (CCNR) glede odločitve o evropskih standardih za poklicne kvalifikacije na področju plovbe po celinskih plovnih poteh, kot so določeni v Prilogi I k temu sklepu, je, da se podprejo predlogi, ki usklajujejo zahteve iz Pravilnika o osebju, ki pluje po Renu, s tistimi iz evropskih standardov za poklicne kvalifikacije na področju plovbe po celinskih plovnih poteh. Člen 2